Document ID: 31993D0004

KOMISSION PÄÄTÖS,
tehty 9 päivänä joulukuuta 1992,
päätöksen 91/426/ETY muuttamisesta tiettyjen todistusasiakirjojen toimittamisen määräajan osalta (93/4/ETY)
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon eläinlääkärin- ja kotieläinjalostustarkastuksista yhteisön sisäisessä tiettyjen elävien eläinten ja tuotteiden kaupassa 26 päivänä kesäkuuta 1990 annetun neuvoston direktiivin 90/425/ETY(1), sellaisena kuin se on viimeksi muutettuna direktiivillä 92/65/ETY(2), ja erityisesti sen 20 artiklan 2 kohdan,
ottaa huomioon tietyistä eläinlääkintäalan kustannuksista 26 päivänä kesäkuuta 1990 tehdyn neuvoston päätöksen 90/424/ETY(3), sellaisena kuin se on viimeksi muutettuna päätöksellä 92/438/ETY(4), ja erityisesti sen 37 artiklan 1 kohdan,
sekä katsoo, että
komission päätöksessä 91/426/ETY(5) vahvistetaan yksityiskohdat, jotka koskevat yhteisön osallistumista eläinlääkintäviranomaiset yhdistävän tietokoneverkon (Animo) perustamisen rahoitukseen; tässä päätöksessä vahvistetaan erityisesti määräaika jäsenvaltioiden viranomaisille todistusasiakirjojen toimittamista varten,
olisi määrättävä määräajan pidentämisestä siltä osin kuin on kyse tietoliikenneohjelmistoon liittyvien todistusasiakirjojen esittämisestä; taloushallinnosta johtuvista syistä tämä määräaika ei kuitenkaan voi olla myöhäisempi kuin 11 päivä joulukuuta 1992, ja
tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Lisätään päätöksen 91/426/ETY 2 artiklan 2 kohtaan virke seuraavasti:
"Siltä osin kuin kyse 1 artiklan 1 kohdan toisessa luetelmakohdassa tarkoitetuista kustannuksista, asiakirjat, ohjelmiston testaukseen liittyvät todistusasiakirjat mukaan lukien, on kuitenkin toimitettava viimeistään 11 päivänä joulukuuta 1992."
2 artikla
Tämä päätös on osoitettu kaikille jäsenvaltioille.
Tehty Brysselissä 9 päivänä joulukuuta 1992.

Labels: 12
15
6